 tfa
                                          udskrift
                                              af
                          sø- & handelsrettens dombog
                                         ____________
                                          kendelse
afsagt den 12. marts 2015.
b-57-14
s under konkurs
(advokat nete weber)
mod
x
indledning
denne sag drejer sig om konkurskarantæne i tilknytning til behandling af konkursboet s.
selskabet blev taget under konkursbehandling den … 2014, og advokat nete weber blev
samtidig udpeget som kurator. x har ifølge en fuldstændig rapport fra erhvervsstyrelsen si-
den stiftelsen af selskabet den 22. februar 2012 og frem til den 18. marts 2014, hvor skifteret-
ten tog selskabet under likvidation, været registreret som direktør i selskabet. selskabet blev
den 3. februar 2014 sendt til tvangsopløsning af erhvervsstyrelsen.
                                                         -2-
påstande
i et processkrift modtaget i sø- og handelsretten den 9. oktober 2014 har kurator nedlagt på-
stand om, at x pålægges konkurskarantæne i tre år.
processkriftet er telefonisk forkyndt for x den 6. november 2014, hvor han samtidig bekræf-
tede at have modtaget rettens brev af 10. oktober 2014 med bilag. brevet indeholdt en svar-
frist på 14 dage fra forkyndelsen. x har ikke svaret på rettens henvendelser og har således
hverken nedlagt en påstand eller anmodet om mundtlig behandling. sagen er herefter be-
handlet på skriftligt grundlag.
oplysninger i sagen og kurators anbringender
det hedder i kurators processkrift blandt andet:
       ”…
       konkursboets fristdag er den 3. februar 2014.
       under konkursboets foreløbige behandling har der været gennemført undersøgelser af dispositioner
       foretaget i regi af selskabet.
       som bilag 2 – 3 fremlægges redegørelser i medfør af konkurslovens § 125, stk. 1 og 2, af henholds-
       vis 16. april 2014 og 28. juli 2014. redegørelserne indeholder en detaljeret beskrivelse af de konsta-
       terede forhold, hvortil overordnet henvises.
       1. selskabet:
       selskabet blev stiftet den 22. februar 2012 af x med en angiven kontant kapital, stor kr. 80.000.
       selskabskapitalen blev krediteret på en for selskabet oprettet konto i danske bank a/s den 14.
       marts 2012. i perioden 14. – 20. marts 2012 blev kr. 55.000 udbetalt ved kontante hævninger
       uden, at baggrunden herfor kunne fastslås.
       fuldstændig selskabsudskrift fremlægges som bilag 4.
       selskabets registrerede formål var ”at drive virksomhed med opbygning af udstilling, kongresser
       og medie i form af billede og lyd, samt enhver i forbindelse hermed stående virksomhed”.
       x tiltrådte som selskabets direktør den 22. februar 2012, hvilket blev opretholdt frem til tidspunk-
       tet for tvangsopløsningsbegæringen den 3. februar 2014.
       for selskabet blev der ikke aflagt årsrapport. forud for skifterettens beslutning om at tage selskabet
       under tvangsopløsning blev der ikke foretaget bogføring. i den efterfølgende periode foretog den
       tidligere direktør delvis bogføring, hvorved fremkom resultatopgørelser, men derimod ikke balan-
                                                   -3-
cer. der er til konkursboet udleveret regnskabsbilag for 2014. x har oplyst, at bilagsmaterialet be-
ror hos en bogholder, hvis identitet ikke er oplyst.
det følger af det nævnte materiale, at der fra start af driften til 30. juni 2013 havde været en om-
sætning på ca. kr. 3.541.000, et vareforbrug på ca. kr. 1.042.000, salgsomkostninger, ca. kr. 5.800,
personaleomkostninger på ca. kr. 35.000, administrationsomkostninger m.m. på ca. kr. 777.000 og
dermed et positivt resultat på ca. kr. 1.681.000. ifølge registreringerne for 2013/2014 havde sel-
skabet alene haft en omsætning på ca. kr. 31.400. vedrørende denne periode blev der kun foretaget
bogføring af enkelte driftsudgifter.
registreringerne kan ikke afstemmes til de pengestrømme, der kan konstateres, jf. nedenfor, og der
er ikke i registreringerne om driftsudgifter m.m. redegjort for, hvordan der reelt blev disponeret i
regi af selskabet.
selskabet blev ved stiftelsen registreret i medfør af momsloven, men der blev ikke foretaget moms-
angivelser for selskabet på noget tidspunkt. selskabets momstilsvar og dermed skyldige moms kan
ikke opgøres på grundlag af de p.t. foreliggende oplysninger.
ifølge oplysninger modtaget fra skat, blev selskabet først registreret som indeholdelsespligtig ar-
bejdsgiver pr. 31. juli 2013. 0-angivelser blev foretaget for juli 2013 – januar 2014. angivelse af et
minimalt beløb i a-skat blev foretaget for februar 2014.
det følger imidlertid af posteringer på de for selskabet oprettede bankkonti, hvoraf p.t. kun haves
udskrifter fra 30. juni 2013, jf. i øvrigt nedenfor, at der blev udbetalt lønninger til 3 – 4 personer i
hvert fald i efteråret 2013. omfanget er ikke fastlagt, og det er foreløbigt uafklaret, om a-skat og
am-bidrag blev indeholdt, men der blev som nævnt foretaget 0-angivelser for den nævnte periode.
via dispositionerne må anses at være stiftet betydelige forpligtelser over for skat, men størrelsen
heraf er ikke fastlagt.
for selskabet har været oprettet to konti i danske bank a/s. det følger af oplysninger fra skat,
at den ene konto blev oprettet den 13. marts 2012. den anden konto blev oprettet den 19. juli 1999
og dermed før stiftelsen af selskabet. det følger af en udskrift, at kontohaver var ”creon design
v/x”. det er ikke oplyst, hvornår kontoen overgik til selskabet. som bilag 5 – 6 fremlægges konto-
udskrifterne.
på den førstnævnte konto, jf. bilag 5, blev der i perioden 1. juli 2013 til 31. december 2013 kredite-
ret ca. kr. 2.731.000. i første kvartal 2014 blev der krediteret ca. kr. 751.000. krediteringerne
stammede primært fra to kunder og vedrørte få betalinger af beløb i størrelsesordenen fra kr.
40.000 til kr. 600.000.
debiteringerne på kontoen, der synes at vedrøre såvel driftsudgifter som private udgifter, var i
mange tilfælde beløb i størrelsesordenen op til kr. 2.000. herudover blev betalt a conto lønninger,
foretaget kontante hævninger, betalt for leverancer.
på baggrund heraf og oplysninger fra x om, at kontoen blev anvendt såvel privat som af selskabet,
må det konstateres, at der blev stiftet et ulovligt anpartshaverlån. størrelsen af fordringen har fore-
løbigt ikke kunnet opgøres. posteringerne synes at have en ensartet karakter fra 1. juli 2013 til
spærring af kontoen, herunder i perioden op til konkursdekretets afsigelse.
om den anden konto, jf. bilag 6, har konkursboet foreløbigt modtaget kontoudskrifter fra 3. sep-
tember 2013 til 25. marts 2014. på kontoen blev fra 3. september 2013 til 31. december 2013 kredi-
                                                   -4-
teret ca. kr. 151.000, medens der i 2014 blev krediteret ca. kr. 30.000. det skal bemærkes, at de
krediterede beløb var overført fra den ovenfor nævnte konto. debiteringerne havde samme karakter
som ovenfor nævnt. baggrunden for anvendelse af flere konti er ikke oplyst.
selskabets omsætning i det sidste halvår af 2013 kan på baggrund af posteringerne på bank-
kontiene foreløbigt opgjordes til ca. kr. 2.731.000 inklusive moms.
2. faktuelle omstændigheder til støtte for at pålægge konkurskarantæne:
som det fremgår ovenfor, blev der ikke i regi af selskabet foretaget relevant bogføring forud for skif-
terettens beslutning om at tage selskabet under tvangsopløsning. dispositioner i regi af selskabet
har blandt andet derfor ikke kunnet fastlægges.
selskabet havde en betydelig momspligtig omsætning, men der blev på intet tidspunkt foretaget
angivelser af momstilsvar. selskabets momstilsvar har ikke kunnet opgøres af de foreliggende op-
lysninger, men der må via driften i regi af selskabet anses at være stiftet betydelige momsrestancer
over for skat.
selskabet blev først registreret som indeholdelsespligtig arbejdsgiver i medfør af kildeskatteloven
den 31. juli 2013. i de efterfølgende måneder blev der foretaget 0-angivelser af a-skat og am-
bidrag over for skat. de foretagne 0-angivelser må anses at være fejlagtige. det følger således af
posteringer på de for selskabet oprettede bankkonti, at der blev udbetalt a conto lønninger til flere
ansatte. det er ikke klarlagt, om der ved lønudbetalingerne blev indeholdt a-skat og am-bidrag.
ved udbetaling af lønninger uden angivelse, indberetning og betaling af a-skat og am-bidrag blev
forpligtelser over for skat væsentligt tilsidesat.
en betydelig andel af selskabets midler må anses at være anvendt til dækning af x’ private udgif-
ter, hvorved blev stiftet et ulovligt anpartshaverlån. størrelsen heraf er ikke p.t. opgjort. hertil skal
bemærkes, at der synes at have været en nærmest total sammenblanding mellem selskabets og x’
økonomi. i lighed med lønudbetalingerne blev der ikke foretaget angivelse over for skat af udbe-
talingerne til x. 5
ved drift af selskabet blev stiftet betydelige forpligtelser over for dels skat, dels andre kreditorer,
selvom selskabet ikke ses at have haft økonomisk evne til at opfylde forpligtelserne.
kreditorernes interesser kan således ikke anses at have været varetaget i tilstrækkeligt omfang.
gældbogsudskriften fremlægges som bilag 7.
                                                 *****
det er kurators opfattelse, at de ovenfor beskrevne forhold understøtter, at x bør pålægges kon-
kurskarantæne. x må på grund af groft uforsvarlig forretningsførelse anses at være uegnet til at
deltage i ledelsen af en erhvervsvirksomhed.
anbringender
til støtte for den nedlagte påstand gøres det således gældende,
at selskabets tidligere direktør, x, inden for det sidste år forud for fristdagen, den 3. februar 2014,
har drevet virksomheden groft uforsvarligt,
at x dermed er uegnet til at deltage i ledelsen af en erhvervsvirksomhed, og
                                                        -5-
       at x derfor skal pålægges konkurskarantæne i tre år.
       …”
det hedder i kurators brev af 12. januar 2015 blandt andet:
       ”…
       uagtet dette skal jeg med henvisning til sagens bilag 7, (gældbog nr. 3 vedrørende erhvervsrestan-
       cer for ca. kr. 80.000, anmeldt af skat), hermed som sagens bilag 8 fremlægge skats forslag til æn-
       dring af selskabets moms, a-skat og markedsbidrag, dateret den 19. januar 2014.
       det følger heraf, at skats forslag til ændring er, at selskabets momsangivelser forhøjes med kr.
       545.880, og at selskabet indberetning af arbejdsmarkedsbidrag og a-skat forhøjes med kr. 537.560.
       det må således på denne baggrund forventes, at skat vil forhøje anmeldelsen i selskabet til mere
       end kr. 1.000.000.
       …”
sø- og handelsrettens afgørelse
erhvervsstyrelsen anmodede den 3. februar 2014 skifteretten om at tvangsopløse selskabet,
hvorfor den relevante periode er fra den 3. februar 2013 til den 3. februar 2014, jf. konkurslo-
vens § 157, stk. 1.
det lægges efter det af kurator oplyste til grund, at der ikke blev foretaget relevant bogføring
i selskabet forud for selskabets tvangsopløsning.
det lægges endvidere efter det af kurator oplyste til grund, at selskabet i den relevante peri-
ode havde betydelig momspligtig omsætning, og at selskabet ikke foretog angivelser og ind-
betaling af moms, hvorfor selskabet har stiftet betydelige momsrestancer til skat. selskabet
blev desuden først registreret som indeholdelsespligtig arbejdsgiver i medfør af kildeskatte-
loven den 31. juli 2013. på trods af, at selskabet udbetalte a conto lønninger til flere ansatte,
herunder x, foretog selskabet 0-angivelser af a-skat og arbejdsmarkedsbidrag over for
skat, hvorved selskabet væsentligt tilsidesatte sine forpligtelser over for skat.
det lægges videre efter det af kurator oplyste til grund, at en betydelig andel af selskabets
midler i den relevante periode blev anvendt til dækning af x’ private udgifter, hvorved der
                                               -6-
blev stiftet et ulovligt anpartshaverlån. desuden skete der en væsentlig sammenblandning
mellem selskabets og x’ økonomi.
det lægges endelig efter det af kurator oplyste til grund, at selskabet i den relevante periode
stiftede betydelige forpligtelser over for skat og andre kreditorer, selvom selskabet ikke
havde økonomisk evne til at opfylde disse forpligtelser.
på dette grundlag finder sø- og handelsretten, at x har udøvet groft uforsvarlig forretnings-
førelse og er uegnet til at deltage i ledelsen af en erhvervsvirksomhed, jf. konkurslovens §
157, stk. 1.
herefter, og under hensyn til hans handlemåde og omstændighederne i øvrigt, finder sø- og
handelsretten, at det er rimeligt at pålægge x konkurskarantæne, jf. konkurslovens § 157,
stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
x betaler sagens omkostninger.
                                      derfor bestemmes:
x pålægges konkurskarantæne i tre år.
x betaler inden 14 dage sagens omkostninger med 10.000 kr.
                                   thomas finne andersen
                                             (sign.)
               -7-
         ___ ___ ___
udskriftens rigtighed bekræftes
  sø- og handelsretten, den
